ET
C 132/52
Euroopa Liidu Teataja
14.4.2023
Kolmapäev, 5. oktoober 2022
90. nõuab lisaks tungivalt, et EL tagaks, et CITESi sekretariaat võtaks riskipõhise lähenemisviisi CITESi missioonide elluviimisel riikidesse, kus asuvad murettekitavad suurte Aasia kaslaste pidamisrajatised; 91. märgib suure murega, et kõigi perekonda Panthera kuuluva viie liigi (tiiger, lõvi, jaaguar, leopard ja lumeleopard) kaitsestaatused on ohulähedasest kuni ohustatuni ja seega ebasoodsad ning nende populatsioon väheneb; 92. nõuab tungivalt, et kõik osalised keelaksid eranditult kauplemise perekonda Panthera kuuluva viie liigiga (tiigrid, lõvid, jaaguarid, leopardid ja lumeleopardid); kutsub lisaks liikmesriike üles keelama eraõiguslikel üksustel nende liikide vangistuses aretamist, välja arvatud litsentseeritud loomaaiad, kuna see võib hõlbustada nende ebaseaduslikku kaubandust; 93. juhib tähelepanu sellele, et seaduslik kauplemine vangistuses kasvatatud liikidega, nagu tiigrid ja muud suured kaslased, on väga kahjulik, sest see stimuleerib nõudlust, raskendab nõuete täitmise tagamist ja pakub rohkeid rahapesuvõimalusi; 94.
nõuab, et suletaks tiigrifarmid ja lõpetataks täielikult kauplemine vangistuses kasvatatud tiigrite ja nende osadega;
95. kutsub komisjoni, liikmesriike ja kõiki CITESi osalisi üles tagama, et Aafrika lõvi lisatakse I lisasse, et anda talle optimaalne kaitse, ning nõuab, et võideldaks Aafrika lõvidega ebaseadusliku kauplemise vastu, mis toimub peamiselt Aasia riikidega;
Elevandid 96. kutsub komisjoni üles täiel määral ja aktiivselt toetama kõigi Aafrika elevantide lisamist CITESi I lisasse ja olema vastu mis tahes elevantide üleviimisele I lisast II lisasse; 97. kutsub komisjoni ja liikmesriike üles toetama loodusest püütud elusate Aafrika elevantidega kauplemist käsitleva lihtsa ja ühtse õigusraamistiku väljatöötamist, piirates eksporti ja eelistades kohapealseid kaitseprogramme või looduslikke kaitsealasid nende liikide looduslikul ja ajaloolisel levialal Aafrikas; 98. rõhutab Aafrika elevandi koalitsiooni kuuluvate Aafrika elevantide leviala riikide ja IUCNi liigikaitse komisjoni Aafrika elevantide eksperdirühma seisukohta, milles ei toetata Aafrika elevantide eemaldamist loodusest vangistuses kasutamiseks; 99. nõuab tungivalt, et EL rõhutaks CITESi otsuste 18.226 ja 18.227 kõigi sätete jätkuvat puudulikku rakendamist ning julgustaks kõiki osapooli neid sätteid täielikult järgima, ning on teadlik, et mitme Aasia elevandi leviala riigid on võtnud kohustuse rakendada Aasia elusate elevantide registreerimise, märgistamise ja jälgimise turvalisemaid süsteeme; 100. nõuab tungivalt kõigi veel olemasolevate seaduslike riiklike elevandiluuturgude viivitamatut sulgemist, näiteks Jaapanis, ning kutsub ELi ja kõiki osapooli üles seisma vastu mis tahes ettepanekutele kõrvaldada elevandiluuga kauplemise piirangud; 101. kutsub komisjoni ja liikmesriike üles nõudma elevandiluuvarude suuremat läbipaistvust ja paremat majandamist ning toetama nende hävitamist; 102. kutsub ELi üles järgima oma soovitust CITESi alalise komitee 74. koosolekul ja tagama, et elevantidega kauplemise infosüsteemi (ETIS) aruannetesse, sealhulgas CoP19-l esitatavasse aruandesse lisatakse elevandiluu konfiskeerimiste analüüs iga osapoole kohta, kellel on seaduslikud riiklikud elevandiluuga kauplemise turud, ning palub CITESi sekretariaadil kasutada teavet, mis on kogutud elevantide ebaseadusliku jahi seire (MIKE), ETISe ja elevandiluu riikliku tegevuskava (NIAP) kaudu, et analüüsida, kus võivad tõenäoliselt olla suurimad deklareerimata varud; 103. nõuab tungivalt, et EL ja selle liikmesriigid toetaksid soovitust muuta NIAPit, et tagada selle eesmärgipärasus, ning nõuab, et asjaomased pooled teeksid NIAPi elevandiluuvarudega seotud protsessi raames täiendavaid jõupingutusi;